《腊雪五首》
宋代·苏辙

长恐冬无雪，今朝忽暗空。
细声闻簌簌，远势望蒙蒙。
湿润犹兼雨，倾斜半杂风。
丰登解多事，欢喜助三农。
骄阳不能久，密雪自相催。
急霰初鸣瓦，飞花旋集台。
着人消瘴疫，覆麦长根荄。
欲试樽中物，门前问客来。
久有归耕意，西山百亩田。
雪来殊不恶，酒熟自相便。
一被簪裳裹，长遭罗网牵。
飞霙迫残腊，愁思渡今年。
忧愁不可缓，风雪故相撩。
试问五斗米，能胜一束樵。
耕耘终亦饱，哺啜定谁邀。
寒暑不须避，倾危且自遥。
雪霜何与我，忧思自伤神。
忠信亦何罪，才名空误身。
归来聊且止，老去莫逢嗔。
樽酒它年事，相看醉此晨。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。